《送清淮叟上人游五台》
元代·成廷圭

雁门西畔是灵山，山作青螺五髻鬟。春日花开残雪里，僧房人在白云间。

善财参问何时遍，文畅嬉游几日还。淮海清公更潇洒，早将闻见动禅关。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。